Nini Roll Anker

Nini Roll Anker (1873-1942) var en norsk forfatter, født og oppvokst i Molde. Hun gav ut i alt 28 bøker. I norsk litteraturhistorie regnes hun som en av de viktigere nyrealistiske forfatterne. I et av hennes mest kjente verk, Den som henger i en tråd (1935), skildrer hun det harde livet for syerskene på konfeksjonsfabrikken.

Kjærligheten er et sentralt tema i Roll Ankers romaner, slik det også var for Camilla Collett. I Det svake kjønn (1924) må hovedpersonene gifte seg med menn de ikke elsker.

 Liv og virke 
Faren Ferdinand Nicolai Roll var stortingsmann, justisminister og høyesterettsdommer. Nini Roll Anker ble gift med godseieren Peter Anker. De bosatte seg på Knivsø og senere på Rød herregård ved Halden. I løpet av dette ekteskapet jobbet hun for å bedre vilkårene for familiene og arbeiderne som var avhengige av Anker-godset. Etter skilsmissen giftet hun seg i januar 1910 med Peter Ankers fetter, Johan Anker. Han ble den store kjærligheten i hennes liv, og det var i dette ekteskapet at hennes litterære karriere virkelig tok til.

Begge hennes ektemenn var fettere av kvinnesaksforkjemperne Katti Anker Møller og Ella Anker og hennes mor, Sophie Nicoline Knudtzon, ble født i Trondheim i 1845 som datter av korps- og overlege Christian Fr. Knudtzon (se Knudtzon (slekt)) og Annette Sophie Augusta Scheel.

I 2011 ble en plass på øvre Grünerløkka i Oslo oppkalt etter henne: Nini Roll Ankers plass.

Hun stiftet Frederikshalds og Omegns Kvinnesaksforening i 1902 og Frederikshalds og Omegns Kvinneråd i 1903.

 Psevdonymer 
Nini Roll Anker gav også ut bøker under psevdonymer. I 1898 kom debuten I blinde under psevdonymet Jo Nein. Tre tiår senere tok hun i bruk psevdonymet Kåre P. Fortellerstemmen i Kåre P.-bøkene var en ung mann, og tonen i boken var frisk, urban og vittig. Disse bøkene fikk svært gode anmeldelser da de kom ut, og ingen mistenkte at det stod en kvinne bak dem. Ifølge Store norske leksikons utdypningsartikkel om Nini Roll Anker var for eksempel Sigurd Hoel svært begeistret over å ha oppdaget en ung mann med et lovende forfattertalent i «Kåre P.»

 Bibliografi 
 Norske originalutgaver utgitt i eget navn 
 1906: Lill-Anna og de andre (noveller)
 1909: Benedicte Stendal (roman)
 1912: De vaabenløse (noveller)
 1918: Fru Castrups datter (roman)
 1920: Kirken (skuespill)
 1923: Huset i Søgaten (roman)
 1923: Komedien. Skuespil i tre akter (skuespill)
 1924: Kvindesind (noveller)
 1924: Det svake kjønn (roman)
 1925: I amtmandsgaarden (roman)
 1925: Piken. Skuespil i tre akter (skuespill)
 1927: Under skraataket (roman)
 1927: Prisopgaven (roman)
 1932: Enken (roman)
 1934: Elling Torsens hjem (roman)
 1934: På ærens mark. Skuespill i tre akter (skuespill)
 1935: Den som henger i en tråd (roman)
 1936: På egen grunn (roman)
 1937: Små avsløringer (noveller)
 1938: Bak Munkeruds fasade (roman)
 1912/1942: Firfeier (skuespill) – første utgave i 1942, første gang oppført i 1912
 1945: Kvinnen og den svarte fuglen (roman)
 1946: Min venn Sigrid Undset (biografi)

 Utgitt under psevdonymer 
 I blinde Av Jo Nein (1898)
 Liv, livet og jeg Av Kåre P. (1927). Filmatisert i Sverige i 1943 under tittelen "När ungdomen vaknar"
 To ungdomsår Av Kåre P. (1930)
 Vi skriver en roman Av Kåre P. (1930)

 Oversettelser til svensk 
 Fru Castrups dotter (1919)
 Huset vid Sjögatan (1924)
 Per Haukeberg (1925)
 Det svaga könet (1926)
 Liv, livet och jag (1927)
 Benedicte Stendal (1928)
 Änkan (1934)
 Den som hänger i en tråd (1936)
 På egen mark (1937)

 Oversettelser til dansk 
 Den som hænger i en traad (1936)
 Lykkelige dage (1943) – (Prisopgaven)

 Oversettelser til nederlandsk 
 Breidablik (193?) – (Elling Torsens hjem)
 De groote prijsvraag (1932) – (Prisopgaven)
 De weduwe (1934) – (Enken)
 Onverbreekbare banden (1937) – (På egen grunn)

 Oversettelser til tysk 
 Liv und ich (1929)

 Bøker om Nini Roll Anker 
 Eugenia Kielland: Fem essays om moderne norsk literatur. Sigrid Undset, Olav Duun, Johan Bojer, Lyrik og livsfølelse, Nini Roll Anker (1929)
 Eugenia Kielland: Nini Roll Anker i liv og arbeid (1948)
 Barbro Anker-Wahlgren: Att tjäna livet. En studie i Nini Roll Ankers romaner (1975)
 Et annet språk. Analyser av norsk kvinnelitteratur. Artikler om forfatterskapene til Camilla Collett, Amalie Skram, Sigrid Undset, Cora Sandel, Nini Roll Anker, Inger Hagerup, Solveig Haugan, Torborg Nedreaas og Liv Køltzow. (1977)
 Ingrid Björkman: Nini Roll Ankers Stampetrilogi."Stampetrilogien" er en betegnelse på de tre romanene Huset i Søgaten, I amtmandsgaarden og Under skraataket, som handler om Stampe-slekten i fem generasjoner. Tillkomst. Bakgrund. Budskap. (Uppsala 1979) Doktoravhandling ved Uppsala universitet
 Egil Kjølholdt-Guttormsen: Nini Roll Anker i Fredrikshald 1892 – 1907. Et kulturhistorisk interiør med bibliografi – (Halden 1996)
 Tordis og Jo Ørjasæter: Nini Roll Anker. En kvinne i tiden (2000)

 Referanser 

 Eksterne lenker 


  Artikkel om Nini Roll Anker i Norsk biografisk leksikon
  Digitaliserte bøker av Anker hos Nasjonalbiblioteket.

Kategori:Norske romanforfattere
Kategori:Personer begravet på Vestre gravlund
Kategori:Personer fra Molde kommune
Kategori:Medlemmer av Norsk Kvinnesaksforening